
ХАТТАМА
Еуразиялық экономикалық одақ туралы 
2014 жылғы 29 мамырдағы шартқа 
өзгерістер енгізу туралы

Бұдан әрі мүше мемлекеттер деп аталатын Еуразиялық экономикалық одаққа мүше мемлекеттер, 2014 жылғы 29 мамырдағы Еуразиялық экономикалық одақ туралы шарттың 
115-бабын басшылыққа ала отырып, 
төмендегілер туралы келісті:

1-бап
Еуразиялық экономикалық одақ туралы 2014 жылғы 29 мамырдағы шартқа мынадай өзгерістер енгізілсін:
1) 53-баптың 5-тармағы мынадай мазмұндағы абзацпен толықтырылсын: «Ұқсас (салыстырмалы) реттеуді белгілеу мақсатында
мүше мемлекеттердің заңнамасында өнімге қойылатын міндетті талаптарды, сәйкестікті міндетті бағалауды жүргізу қағидалары мен рәсімдерін бұзғаны үшін жауапкершілікті белгілеуге қатысты жалпы қағидаттар мен тәсілдерді Жоғары Кеңес айқындайды.»;
	2) XI бөлімнің атауы «, шұғыл фитосанитариялық шаралар» деген сөздермен толықтырылсын;
	 3) мынадай мазмұндағы 591-баппен толықтырылсын:
«591-бап
Шұғыл фитосанитарлық шаралар

1.	Шұғыл фитосанитариялық шаралар Одақтың карантиндік объектілерінің бірыңғай тізбесіне енгізілмеген және фитосанитариялық қауіп төндіретін зиянды организмдерге қатысты тиісті зиянды организмдер көрсетілген тізбеге енгізілгенге дейінгі кезеңге не мұндай тәуекелдің жоқтығын растайтын зиянды организмдерге қатысты фитосанитариялық тәуекелді талдау нәтижесін алғанға дейін қолданылады.
	2.	Мүше мемлекет келесі жағдайларда шұғыл фитосанитариялық шараларды енгізуге құқылы:
	1) фитосанитариялық шараларды қолданудың тиісті және жеткілікті ғылыми негіздемесінің болмауы немесе тиісті халықаралық ұйымдардан, мүше мемлекеттерден, сондай-ақ үшінші елдерден қабылданатын фитосанитариялық шаралар туралы ресми ақпарат алған кезде мұндай негіздемені қажетті мерзімдерде ұсынудың мүмкін еместігі;
	2) зиянды организмдерге қатысты осындай тәуекелдің болуын растайтын фитосанитариялық тәуекелді талдау нәтижесін алу.
	3.	Шұғыл фитосанитариялық шараны енгізетін мүше мемлекет бұл туралы Комиссияға, басқа мүше мемлекеттерге хабарлайды және Одақтың кедендік аумағында осындай шараны енгізу туралы тиісті негіздемені ұсына отырып, комиссияға ұсыныс енгізеді.
Комиссия мүше мемлекеттердің шұғыл фитосанитариялық шараны енгізу туралы ұсыныстарын қарайды және қарау қорытындылары бойынша одақтың кедендік аумағында осындай шараны енгізу туралы шешім қабылдай алады.
4.	Мүше мемлекеттер Комиссия бекітетін тәртіппен шұғыл фитосанитариялық шараларды енгізу мәселелері бойынша өзара іс-қимылды жүзеге асырады.»;
4) 61-бап мынадай мазмұндағы 3 және 4-тармақтармен толықтырылсын:
 «3. Салада келісілген саясатты жүргізу шеңберінде
Комиссия мүше мемлекеттермен бірлесіп, Үкіметаралық кеңес бекітетін тұтынушылардың құқықтарын қорғау саласындағы мүше мемлекеттердің бірлескен іс - қимыл бағдарламасын әзірлейді. 
4. Комиссия мүше мемлекеттермен бірлесіп, мүше мемлекеттердің тұтынушылардың құқықтарын қорғау саласындағы бірлескен іс - қимыл бағдарламасының іске асырылуына мониторингті жүзеге асырады.»;
5) 109-баптың 1-тармағы мынадай мазмұндағы сөйлеммен толықтырылсын: «Мұндай өтініштің рәсімі, сондай-ақ байқаушы мемлекеттің мәртебесіне байланысты өзге де мәселелер Жоғары Кеңес бекітетін Ережемен айқындалады.»;
	6) Еуразиялық экономикалық комиссия туралы Ереженің 3-тармағының 4-тармақшасы (көрсетілген шартқа № 1 қосымша)», шұғыл фитосанитариялық шаралар» деген сөздермен толықтырылсын;
	 7) Еуразиялық экономикалық одақ шеңберіндегі ақпараттық-коммуникациялық технологиялар және ақпараттық өзара іс-қимыл туралы Хаттаманың 2-тармағының он тоғызыншы абзацы (көрсетілген шартқа № 3 қосымша) «, сондай-ақ электрондық құжаттарды, ақпаратты электрондық түрде жасау, жөнелту, беру және алу процесінде шаруашылық жүргізуші субъектілер мен уәкілетті органдар арасында» деген сөздермен толықтырылсын;
	8) кедендік әкелу баждарының (баламалы күші бар өзге де баждардың, салықтар мен алымдардың) сомаларын есепке жатқызу және бөлу, оларды мүше мемлекеттер бюджеттерінің кірісіне аудару тәртібі туралы Хаттамада (көрсетілген Шартқа № 5 қосымша):
2 - тармақта:
екінші абзац «корреспонденттік шот» деген сөздерден кейін «(бірыңғай қазынашылық шот)» деген сөздермен толықтырылсын;
жетінші абзац «кассалық» деген сөзден кейін «(қазынашылық)»  деген сөзбен толықтырылсын;
9)Үшінші елдерге қатысты тарифтік емес реттеу шаралары туралы хаттамада (көрсетілген шартқа № 7 қосымша):
34 тармақ мынадай мазмұндағы абзацтармен толықтырылсын:
«Рұқсат беру (ресімдеу) тәртібін, оның құрылымы мен электрондық құжат нысанындағы форматты Комиссия бекітеді, ал олар бекітілгенге дейін мүше мемлекеттің заңнамасына сәйкес айқындалады.». 
Бір мүше мемлекеттің уәкілетті органы берген рұқсаттарды барлық басқа мүше мемлекеттер таниды.»; 35-тармақтағы «қосымшаға сәйкес» деген сөздер «осы Хаттаманың 48-тармағында көзделген» деген сөздермен ауыстырылсын;
48 тармақ мынадай редакцияда жазылсын:
«48. Тауарлардың бірыңғай тізбесіне енгізілген тауарлардың экспортына және (немесе) импортына лицензиялар мен рұқсаттар беру қағидаларын Комиссия бекітеді.
Лицензияны беру (ресімдеу) тәртібін, оның құрылымы мен электрондық құжат нысанындағы форматты Комиссия бекітеді, ал олар бекітілгенге дейін мүше мемлекеттің заңнамасына сәйкес айқындалады.»;
Тауарлардың экспортына және (немесе) импортына лицензиялар мен рұқсаттар беру қағидалары (көрсетілген Хаттамаға қосымша) күші жойылды деп танылсын;
10) Еуразиялық экономикалық одақ шеңберіндегі техникалық реттеу туралы хаттамада (көрсетілген шартқа № 9 қосымша):
2-тармақтың жиырма сегізінші абзацындағы «осы дайындаушының атынан Одақ аумағында сәйкестікті бағалау және өнімді айналымға шығару кезіндегі іс-қимылдар, сондай-ақ» деген сөздер «осы дайындаушының атынан сәйкестікті бағалау және өнімді айналысқа шығару»  деген сөздермен ауыстырылсын.;
4 тармақтың бесінші абзацы мынадай редакцияда жазылсын:
«Көрсетілген тізбеге енгізілген стандарттар қолданылмаған жағдайда немесе олар болмаған жағдайда сәйкестікті бағалау комиссия кеңесі қабылдайтын ұсынымдар ескеріле отырып, тәуекелдерді талдау негізінде жүзеге асырылады.»;
5 тармақ алтыншы абзацтан кейін мынадай мазмұндағы абзацпен толықтырылсын:
«Дайындаушылар уәкілеттік берген тұлғалар дайындаушылар уәкілеттік берген тұлғалардың бірыңғай тізіліміне енгізілуі тиіс.»;
11) өлшем бірлігін қамтамасыз ету саласында келісілген саясатты жүргізу туралы хаттамада (көрсетілген шартқа № 10 қосымша):
	2 - тармақта: тоғызыншы абзацта «(бастапқы)»  деген сөз алып тасталсын; он бірінші абзац мынадай редакцияда жазылсын:
«ұлттық эталон» -шама бірлігінің эталоны, оның ішінде мемлекеттік немесе шаруашылық қызметте шама мәнін сол түрдегі шама бірліктерінің басқа эталондарына жатқызу үшін негіз ретінде пайдалану үшін мүше мемлекет таныған бастапқы эталон;»;
он бірінші абзацтан кейін мынадай мазмұндағы абзацпен толықтырылсын:
«шаманың анықтамалық мәні» - сол түрдегі шамалардың мәндерімен салыстыру үшін негіз ретінде қолданылатын шаманың мәні;»;
3-тармақтың 2-тармақшасында және 6-тармақта «(бастапқы)» деген сөз алып тасталсын;
12) санитариялық, ветеринариялық-санитариялық және карантиндік фитосанитариялық шараларды қолдану туралы хаттамада (көрсетілген шартқа № 12 қосымша):
	атауы «, шұғыл фитосанитариялық шаралар» деген сөздермен толықтырылсын.;
1-тармақ «, шұғыл фитосанитариялық шаралар»   деген сөздермен толықтырылсын;
2 - тармақта:
бесінші абзацтан кейін мынадай мазмұндағы абзацпен толықтырылсын:
«зиянды организм» - өсімдіктерге немесе өсімдік өнімдеріне зиянды өсімдіктердің, жануарлардың немесе патогендік агенттердің кез келген түрі, түрі немесе биотипі;»;
қырқыншы абзацтан кейін мынадай мазмұндағы абзацпен толықтырылсын:
«фитосанитариялық тәуекел» - мүше мемлекеттердің аумақтарына зиянды ағзаны енгізу және тарату ықтималдығы және мүше мемлекеттер үшін олармен байланысты әлеуетті экономикалық салдарлардың ауқымы;»; 
қырық бірінші абзацтан кейін мынадай мазмұндағы абзацпен толықтырылсын:
«шұғыл фитосанитариялық шара»  - одақтың кедендік аумағын Одақтың карантиндік объектілерінің бірыңғай тізбесіне енгізілмеген және фитосанитариялық қауіп төндіретін зиянды организмнің әкелінуінен және таралуынан қорғауды қамтамасыз ету мақсатында Еуразиялық экономикалық одақ туралы шартта көзделген жағдайларда шұғыл тәртіппен қолданылатын және фитосанитариялық тәуекел туғызатын талаптарды, қағидалар мен рәсімдерді орындау үшін міндетті тәуекел;»; 
13) бәсекелестіктің жалпы қағидаттары мен қағидалары туралы хаттаманың 13-тармағының бірінші абзацы (көрсетілген шартқа № 19 қосымша) мынадай мазмұндағы сөйлеммен толықтырылсын: «Бұл жағдайда тиісті сұрау салу Комиссия атынан жіберілген болып есептеледі.»;
	11) сатып алуды реттеу тәртібі туралы хаттамада (көрсетілген Шартқа № 25 қосымша):
4 тармақ мынадай мазмұндағы абзацпен толықтырылсын:
«Мүше мемлекеттердің әлеуетті өнім берушілері мен өнім берушілерінің электрондық форматта өткізілетін сатып алуға қатысуға кедергісіз қол жеткізуін қамтамасыз ету үшін мүше мемлекеттер мүше мемлекеттердің бірінің заңнамасына сәйкес дайындалған электрондық цифрлық қолтаңбаны (электрондық қолтаңбаны) өзара таниды. Сатып алу мақсаттары үшін бір мүше мемлекеттің, басқа мүше мемлекеттердің заңнамасына сәйкес дайындалған электрондық цифрлық қолтаңбаны (электрондық қолтаңбаны) өзара тану қағидаларын Комиссия Кеңесі айқындайды.»;
20-тармақтағы «мүше мемлекеттің уәкілетті реттеуші және (немесе) бақылаушы билік органдары» деген сөздер «реттеу және(немесе)бақылау функцияларын жүзеге асыратын мүше мемлекеттің органдары» деген сөздермен ауыстырылсын;
32-тармақтың бірінші абзацындағы «Сатып алу саласындағы мүше мемлекеттің уәкілетті реттеуші және (немесе) бақылаушы билік органы» деген сөздер «Сатып алу саласындағы реттеу және (немесе) бақылау функцияларын жүзеге асыратын мүше мемлекеттің органы» деген сөздермен ауыстырылсын.;
бір көзден не жалғыз өнім берушіден (орындаушыдан, мердігерден) сатып алуды жүзеге асыру жағдайларының тізбесінің 27-тармағы (көрсетілген Хаттамаға № 3 қосымша) мынадай редакцияда жазылсын:
 «27. Белгілі бір жеткізушіден сатып алуды жүзеге асырған тапсырыс берушіде тиісті тауарлардың, жұмыстардың немесе қызметтердің қосымша санына қажеттіліктің туындауы. Бұл ретте қосымша сатып алынатын тауардың саны не қосымша сатып алынатын жұмыстардың немесе көрсетілетін қызметтердің көлемі сатып алу туралы шартта (келісімшартта) көзделген тауарлар санының не жұмыстардың немесе көрсетілетін қызметтердің көлемінің 10 пайызынан аспауға тиіс (қосымша жеткізілетін тауар не орындалатын жұмыстар немесе көрсетілетін қызметтер бірлігінің бағасы келісімшарттың бастапқы бағасын келісімшартта көзделген осындай тауардың санына жұмыс немесе қызмет көлеміне бөлудің жекеше бағасы ретінде айқындалуға тиіс,).»; 
15) өнеркәсіптік субсидиялар берудің бірыңғай қағидалары туралы Хаттаманың 97-тармағының (көрсетілген Шартқа № 28 қосымша) күші жойылды деп танылсын.

2-бап
Осы Хаттама депозитарий дипломатиялық арналар арқылы мүше мемлекеттердің осы баптың екінші абзацын ескере отырып, оның күшіне енуі үшін қажетті мемлекетішілік рәсімдерді орындағаны туралы соңғы жазбаша хабарламаны алған күннен бастап күшіне енеді.
Осы Хаттаманың 1-бабының 9-тармағы Еуразиялық экономикалық комиссияның тауарлардың экспортына және (немесе) импортына лицензиялар мен рұқсаттар беру қағидаларын бекіту туралы шешімі күшіне енген күннен бастап, бірақ осы Хаттама күшіне енген күннен ерте емес күшіне енеді.
Мәскеу қаласында 2023 жылғы «25» мамырда орыс тілінде бір түпнұсқа данада жасалды.
Осы Хаттаманың түпнұсқа данасы депозитарий болып табылатын Еуразиялық экономикалық комиссияда сақталады, ол осы Хаттаманың түпнұсқа данасы Еуразиялық экономикалық комиссияда сақталады, ол осы Хаттаманың депозитарийі бола отырып, әрбір мүше мемлекетке оның куәландырылған көшірмесін жібереді.

